Miranda Haraldsen

"Jeg hørte at du kaldte mig Yrsa - jeg hedder altså Miranda. Og derudover er det ikke Miranda Collins længere. Det er Miranda Haraldsen."

- Miranda til sin bror General Jacob Collins da de genforenes efter mange år, og han ved et uheld kalder hende Yrsa Collins.

Miranda Haraldsen f. Collins (538 - 594) var matriarken af Haraldsen familien samt søster til menneskegeneralen Jacob Collins. Hun var tilstede da Eventyrerne og Haraldsen Brødrene brugte magi til at slippe ind i Menneskenes Rige, mens hun blev tilbage og "passede på" Constantines søn Matich. Hun døde i 594 som resultat af en eksplosion skabt af hendes søn Frigild.

Baggrund
Miranda blev født i en lille by uden for Menneskenes Rige. Da hun var spæd flyttede hendes familie til hovedstaden, hvor de levede i fryd og gammen. Da hun var 8 brød en forbryder dog ind i deres hjem, og dræbte hendes forældre. Hun og hendes 5 søskende, Yrsa, Jacob, Peter, Sigrid og Rigmor, blev derfor eftladt forældreløse.

Til deres held blev de adopterede af den barnløse General Reinhard Baker, øverste general i hele Menneskenes Rige. Baker trænede de to drenge til at blive dygtige soldater når de voksede op, og underviste pigerne i god etikette, så de i fremtiden ville kunne blive gift med fremtrædende personer fra landets overklasse.

Da Miranda var 18 blev hun giftet væk til fyrsten Ragnarr Haraldsen, og blev derved kone til en af landets mest magtfulde mænd. Det tog mange år for hende at blive gravid, men i 563 fødte hun langt om længe parrets første søn og arving Bjørnar Haraldsen. Efterfølgende fik hun også Heinrich og Frigild.

I løbet af årene accepterede hun mere og mere sit liv som Haraldsen, og lagde sin tid som en Collins bag sig. Hele hendes identitet kom til at blive defineret af den familie hun var gift ind i. I løbet af årene mistede hun kontakten til stort set alle sine søskende. Hun mødte til tider sine andre højtstående søskende, så som General Jacob Collins, til kongelige fester og lignende, men hun havde intet forhold til sine søskende i sit privatliv.